Ego Galterius, Dei gratia Lingonensis épiscopus, presentibus et futuris notum fieri et ratum haberi volo quod Huo de Aspre concessit, et in elemosinam dedit Domui Dei Alberipe quidquid habebat in finagio de Morescenges, preter tria prata pro quibus eidem Huoni census annus reddebatur. Promisit autem ipse Huo se legitimam garantiam de ipso finagio domui Alberipe portaturum, si qua forte inde calumnia provenerit. Horum testes sunt Wido prior de Theoloco, etc. Actum anno ab incarnatione domini M°C°LXX°VIII°.